সফটওয়্যার এবং সেবার গবেষণা ও উন্নয়নে বেশি বিনিয়োগ করছে বিশ্বের বড় বড় প্রতিষ্ঠানগুলো। অন্যদিকে যন্ত্রের উন্নয়নে বিনিয়োগ উল্লেখযোগ্য পরিমাণে কমছে। পিডব্লিউসি নামের এক বাজার গবেষণা প্রতিষ্ঠানের বার্ষিক প্রতিবেদনে এ তথ্য পাওয়া গেছে। উত্তর আমেরিকা, ইউরোপ, জাপান, চীনসহ বিভিন্ন দেশের শীর্ষ এক হাজার প্রতিষ্ঠানে জরিপ চালিয়ে এই চিত্র উঠে এসেছে। এদিকে আরও অনেক প্রতিষ্ঠান মনে করে, এ খাতে বিনিয়োগ বাড়ানোর ফলে উন্নতি করতে পারবে তারা।